CELEX: 32019D1564
Language: et
Date: 2019-09-04 00:00:00
Title: Komisjoni otsus (EL) 2019/1564, 4. september 2019, milles käsitletakse kavandatud kodanikualgatust „Peatagem korruptsioon Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“ (teatavaks tehtud numbri C(2019) 6387 all)

19.9.2019   
               
               
                  ET
               
               
                  Euroopa Liidu Teataja
               
               
                  L 241/6
               
            
         KOMISJONI OTSUS (EL) 2019/1564,
         4. september 2019,
         milles käsitletakse kavandatud kodanikualgatust „Peatagem korruptsioon Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“
         
            
               (teatavaks tehtud numbri C(2019) 6387 all)
            
         
         (Ainult ingliskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Peatagem korruptsioon Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“ teema on järgmine: „Määrata kindlaks kohustuslik tähtaeg – kümme aastat alates ELiga ühinemisest –, mille täitumisel peatatakse automaatselt maksed struktuuri- ja ühtekuuluvusfondidest ühinenud riigile seniks, kuni nende kohtusüsteem vabastatakse järelevalvemehhanismi alt.“
                  
               
                     (2)
                  
                  
                     Kavandatud kodanikualgatuse eesmärgid on järgmised: „Kehtiv ELi õigustik jätab liiga laia tõlgendamisvabaduse. Teatavatel tingimustel võib juhtuda, et äsja ühinenud riikide poliitilise eliidi seas esinevast korruptsioonist hakkavad kasu saama teised liidu liikmesriigid ning ebamäärane tähtaeg „ajutine“ võib jääda lõpmatult venima. Range ajalise piiri kehtestamine hoiab ära otseste ja kaudsete korruptsioonieelduste kujunemise ELi liikmesriikides. Näiteks võib tuua Bulgaaria ja Rumeenia järelevalvemehhanismi vähese tõhususe.“
                  
               
                     (3)
                  
                  
                     Euroopa Liidu lepinguga (ELi leping) tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanike osalust ja muuta liit ligipääsetavamaks.
                  
               
                     (5)
                  
                  
                     Aluslepingute rakendamiseks võib kooskõlas Euroopa Liidu toimimise lepingu artikli 322 lõike 1 punktiga a liidu õigusaktiga kehtestada finantseeskirjad, millega määratakse kindlaks eelkõige liidu eelarve täitmise, raamatupidamisaruannete esitamise ja kontrollimise kord.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Seepärast tuleks kavandatud kodanikualgatus „Peatagem korruptsioon Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“ registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kavandatud kodanikualgatus „Peatagem korruptsioon Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“ registreeritakse.
         
         
            Artikkel 2
            Käesolev otsus jõustub 12. septembril 2019.
         
         
            Artikkel 3
            Käesolev otsus on adresseeritud kavandatava kodanikualgatuse „Peatagem korruptsioon Euroopas, lõpetades toetuste maksmise riikidele, mis tähtaja jooksul ei muuda oma kohtusüsteemi tõhusaks“ korraldajatele (kodanike komitee liikmetele), keda esindavad kontaktisikutena Veneta Konstantinova MAGISTRELLI ja Dobrinka Ruseva MOSKOVA.
         
         
            Brüssel, 4. september 2019
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.